stanford-oval/wikipedia huggingface dataset:
Luettelo Tekken-pelisarjan hahmoista
Tekken 3:ssa esitellyt > Mokujin

Mokujin on puinen miestä muistuttava olento. Mokujinilla ei ole omaa taistelutyyliään, vaan se matkii taistellessaan toisia satunnaisia Tekken -hahmoja. Mokujin on tehty 2 000 vuotta vanhasta tammesta ja sitä käytettiin taisteluharjoitusnukkena. Mokujinin esiintyy peleissä Tekken 3, Tekken 5 ja Tekken 6, joissa häntä voi pelata mies- ja naispuolisella hahmolla.
Tekken 3:ssa esitellyt > Ogre ( + True Ogre )

Ogre on yksi pelin päävastustajista (Tekken 3) ja esiintyy myöhemmin peleissä Tekken Tag Tournament ja Tekken Tag Tournament 2. Hänen taistelutyylinsä on To-Shin Do. Ogrella on kaksi olomuotoa; Ogre sekä hirviömäinen True Ogre. Julia Changilla on koru, joka on yhteydessä Ogreen.
Tekken 3:ssa esitellyt > Panda

Jättiläispanda, joka on Ling Xiaoyun lemmikki ja henkivartija. Kuma on ihastunut Pandaan, mutta Panda ei välitä Kumasta ollenkaan. Peleissä Panda ja Kuma käyttävät samaa taistelutyyliä.
Tekken 3:ssa esitellyt > Tiger Jackson

Tiger on mysteerinen mies joka käyttää samanlaisia Capoeira -liikkeitä kuin Eddy Gordo. Tigerillä on afro ja aurinkolasit, ja hän pukeutuu 70-luvun diskotyyliin. Sitä ei tiedetä, tuntevatko Tiger ja Eddy toisiaan.
Tekken 4:ssä esitellyt > Combot

Combot oli Lee Chaolanin luomus, jonka tarkoitus oli alkaa palvelemaan ihmiskuntaa. Combotin tekoäly osasi kopioida ihmisen liikkeitä ja tästä aiottiin tehdä versio, joka voisi osallistua nyrkkitappeluihin. Combotissa oli vain pari virhettä tekoälyssään ja se ei aivan tajunnut, ketä se palvelee ja kenet sen pitäisi voittaa.
Tekken 4:ssä esitellyt > Craig Marduk

Craig Marduk oli neljä vuotta voittamaton Vale Tudo -taistelija. Baaritappelussa tapahtuneesta kuolemasta Arizonan vankilaan joutunut Marduk pääsi vankilasta pois nimettömän lahjoittajan avulla. Valitettavasti baaritappelussa kuollut mies oli Armor King. Kostoa vannonut King lähetti lahjuksen vankilaan ja aikoi kostaa vapautetulle Mardukille. King päihitti Mardukin turnauksessa ja hoiti hänet sairaalakuntoon. King meni myöhemmin sairaalaan tappaakseen Mardukin, mutta nähtyään kuvan Mardukista ja hänen perheestään, päätti säästää hänet. Marduk ei pystynyt myöntämään tappiota ja alkoi treenamaan entistä kovemmin. Armor Kingin musta jaguaarinaamio päässään Marduk haastoi Kingin mukaan viidenteen turnaukseen. He taistelivat jälleen, mutta yllättävästi ystävystyivät turnauksen jälkeen. Yhtenä päivänä Mardukin kimppuun hyökättiin. Hyökkääjä paljastui myöhemmin alkuperäisen Armor Kingin veljeksi.
Tekken 4:ssä esitellyt > Miharu Hirano

Miharu Hirano esiteltiin pelissä Tekken 4. Hän on Ling Xiaoyun koulutoveri ja paras ystävä. Miharun taistelutyyli on sama kuin Xiaoyulla. Miharu lisättiin myöhemmin DLC -hahmona peliin Tekken Tag Tournament 2.
Tekken 4:ssä esitellyt > Steve Fox

Steve on brittiläinen nyrkkeilijä. Hän on Nina Williamsin poika ja Anna Williams on hänen tätinsä.
Tekken 5:ssä esitellyt > Asuka Kazama

Asuka Kazama on Jin Kazaman serkku. Asukan virallinen historia kertoo, että hän oppi Kazama -tappelutyylin isältään, dojo-masterilta Osakan läheltä ollessaan pieni tyttö. Asukalla on vahva oikeudentaju ja omistautuu vapaa-ajallaan valvomaan järjestystä sekä selvittämään tappeluita. Asukan ääninäyttelijä on Ryōko Shiraishi, joka on myös Hannah Montanan japaninkielinen ääninäyttelijälähde?.
Eräänä päivänä kun Asuka palasi koulusta kotiin, sai hän huomata, että heidän dojonsa oli täysin sekaisin. Oppilaat olivat hakattu ja hänen isänsä niin pahasti loukkaantunut, että hänet piti viedä sairaalaan. Seuraavana päivänä Lei Wulong, etsivä Hongkongista kertoi syyllisen osallistuvan varmasti seuraavaan Rautanyrkkiturnaukseen. Saadakseen oman henkilökohtaisen kostonsa, Asuka päätti osallistua itsekin turnaukseen. Viidennessä Rautanyrkkiturnauksessa Asuka ei kyennyt löytämään Feng Weitä, hänen isänsä loukkaajaa, joten päätti palata normaaliin elämäänsä. Asukan elämä ei kuitenkaan pysynyt rauhallisena pitkään, sillä hän sai tietää, että Jin Kazama oli vastuussa maailmalla riehuvasta sodasta ja niin Asuka osallistui kuudenteen Rautanyrkkiturnaukseen tavoitteenaan kaapata serkkunsa.
Tekken 5:ssä esitellyt > Jinpachi Mishima

Jinpachi Mishima on Heihachi Mishiman isä. Jinpachi tekeen ensiesiintymisensä peleissä Tekken 5 ja Tekken 5: Dark Resurrection, joissa hän on tarinan viimeinen vastustaja. Hahmo on pelattavana Tekken 5: Dark Resurrectionin PlayStation Networkista ladatussa PlayStation 3 -versiossa ja Tekken Tag Tournament 2:ssa. Jinpachi Mishima on myös Wang Jinrein hyvä ystävä.
Tekken 5:ssä esitellyt > Raven

Ravenin taistelutyyli on Ninjutsu, joka muistuttaa aikaisemmista Tekkeneistä tutun Kunimitsun liikkeitä.
Ravenin ulkonäkö on otettu Wesley Snipesin hahmoilta eri elokuvista. Hiukset Simon Phoenixiltä elokuvasta Demolition Man, vaatetus Blade-trilogian päähenkilöltä. Hänellä on X-muotoinen arpi kasvoissaan. Raven on kanadalainen.
Tekken 5: The Dark Resurrectionissa esitellyt > Lili

Emilie De Rochefort, kutsumanimeltään Lili, on ökyrikkaan öljytehtaan omistajan tytär sekä nuorin Tekkenin osaanottaja. Lili joutui kidnappauksen uhriksi 12-vuotiaana ja on sen jälkeen ollut kiinnostunut taistelulajeista. Lili sai kutsun Tekken 5 -turnaukseen voitettuaan katutaisteluturnauksen San Franciscossa. Hän päätti ottaa osaa, koska sai selville isänsä vihollisen Mishima Zaibatsun olevan sponsorina turnaukselle. Tekken 6:ssa Lili on kotiarestissa otettuaan osaa edelliseen Tekken -turnaukseen, eikä pääse ottamaan revanssia Asuka Kazamasta jolle hävisi edellisen kamppailun. Lili pääsee myöhemmin turnaukseen tavoitteenaan saada isän öljy-yhtiö takaisin Mishima Zaibatsulta. Yleensä, kun Lili ja Asuka tapaavat jossain niin he alkavat tappelemaan. Lilillä ja Asukalla on hyvät välit keskenään.
Tekken 5: The Dark Resurrectionissa esitellyt > Sergei Dragunov

Sergei Dragunov on saanut armeijan erikoisjoukoissa nimen kuoleman valkoinen enkeli. Liittyessään Spetsnazeihin hän oppi käyttämänsä sambo-taistelutyylin. Dragunov puhuu vain erittäin harvoin.
Tekken 6:ssa esitellyt > Bob

Bob on yhdysvaltalainen freestyle karate -taistelija. Hän oli jo nuorena erittäin lahjakas taistelulajeissa. Bob kuitenkin huomasi että hänellä on vaikeuksia voittaa itseään suurempikokoisia vastustajia. Tästä syystä hän katosi hetkeksi aikaa ja laittoi itsensä erityiseen harjoitusohjelmaan. Bob päätti tarkoituksella lihottaa itsensä, jotta hän voisi päästä täydelliseen painon, voiman ja nopeuden tasapainoon.
Tekken 6:n Bobin loppuanimaatiossa Bob laihtuu takaisin entiselleen. Tämä laiha versio Bobista lisättiin DLC -hahmona Tekken Tag Tournament 2:een.
Tekken 6:ssa esitellyt > Leo Kliesen

Leo Kliesen menetti vanhempansa epäilyttävällä tavalla nuorempana, eikä poliisit tutkineet tapausta ollenkaan. Leosta ei tiedetä paljoa, mutta luultavasti aikoo kostaa äitinsä kuoleman. Hän epäilee Kazuya Mishiman olevan syyllinen. Leon taistelutyyli on Bājíquán.
Namco teki Leon ulkonäöstä tarkoituksella androgyynin näköisen. Tarkoituksena oli kehittää hahmo, josta fanit voisivat pitää sen sukupuolesta riippumatta. Leon sukupuoli oli aiemmin väittelyn aiheena peliyhteisöissä, mutta sarjan ohjaaja Katsuhiro Harada vahvisti, että Leo on nainen ja hänen oikea etunimensä on Eleonore.
Tekken 6:ssa esitellyt > Miguel Caballero Rojo

Miquel on espanjalainen katutaistelija. Hän menetti siskonsa Mishima Zaibatsun määräämässä pommi-iskussa, ja tästä syystä Miguel vihaa suuresti sen johtajaa Jin Kazamaa.
Tekken 6:ssa esitellyt > Zafina

Zafinasta ei tiedetä paljoa, mutta Azazelin pysäyttäminen on hänelle tärkeätä. Hänellä vaikuttaisi olevan sama päämäärä kuin Julia Changillä. Zafinan taistelutyyli on Intiasta lähtöisin oleva kalarippayattu sekä ikivanha salamurhaajien tyyli. Hänen käärme-hämähäkkivaikutteiset taistelutyylit ovat Tekken-sarjan erikoisempia ja samalla hyvin tehokkaita.
Tekken 6: Bloodline Rebellionissa esitellyt > Alisa Bosconovitch

Alisa Bosconovitch (jap. アリサ・ボスコノビッチ) on nuoren naisen muotoon rakennettu gynoidi, jonka on rakentanut tohtori Geppetto Bosconovitch. Alisalla on siivet, moottorisahakädet ja kyky irrottaa osia itsestään. Hän voi lentää siivillään ja liikkua nopeasti. Hänet on rakennettu suojelemaan Jin Kazamaa. Alisa esiintyy myös yhtenä päähahmoista elokuvassa Tekken: Blood Vengeance.
Tekken 6: Bloodline Rebellionissa esitellyt > Lars Alexandersson

Lars Alexandersson toimi aiemmin Tekken Forcessa. Lars on Heihachi Mishiman jälkeläinen, mutta kumpikaan ei tiedä sitä. Lars on ruotsalainen.
Tekken 7:ssa ja Tekken 7: Fated Retributionissa esitellyt > Akuma

Capcomin Street Fighter -pelisarjasta peräisin oleva Akuma esiintyy pelissä vierailevana hahmona. Akumalla on tärkeä rooli myös pelin tarinassa.
Tekken 7:ssa ja Tekken 7: Fated Retributionissa esitellyt > Katarina Alves

Katarina on brasilialainen nainen, jonka taistelutyyli on savate.
Tekken 7:ssa ja Tekken 7: Fated Retributionissa esitellyt > Claudio Serafino

Claudio on italialainen mies.
Tekken 7:ssa ja Tekken 7: Fated Retributionissa esitellyt > Eliza

Eliza on vampyyri.
Tekken 7:ssa ja Tekken 7: Fated Retributionissa esitellyt > Gigas

Gigas on erittäin lihaksikas ja suurikokoinen olento, jolla on punainen iho. Hahmon taustatarina on tuntematon ja on epäselvää, onko hän ihminen.
Tekken 7:ssa ja Tekken 7: Fated Retributionissa esitellyt > Lucky Chloe

Tuntemattomasta maasta kotoisin oleva Lucky Chloe on tyttö, joka pukeutuu kissateemaiseen asuun. Tuottaja Haradan mukaan hän on suuri japanilaisen kulttuurin fani (otaku) ja hänellä on suuri salaisuus.
Tekken 7:ssa ja Tekken 7: Fated Retributionissa esitellyt > Shaheen

Shaheen on saudiarabialainen mies.
Tekken 7:ssa ja Tekken 7: Fated Retributionissa esitellyt > Master Raven

Master Raven on naispuolinen ninja, joka työskentelee samassa organisaatiossa kuin alkuperäinen Raven ja käyttää samaa taistelutyyliä.
Tekken 7:ssa ja Tekken 7: Fated Retributionissa esitellyt > Kazumi Mishima

Kazumi on Heihachin vaimo ja Kazuyan äiti. Hän toimii pelin loppuvastustajana ja pystyy Kazuyan ja Jinin tavoin muuttumaan Devil Kazumi -muotoon. Kazumi on nähtävästi tuntenut Akuman pitkään, ja vielä tuntemattomasta syystä Akuma on palveluksen velkaa Kazumille.
Tekken 7:ssa ja Tekken 7: Fated Retributionissa esitellyt > Josie Rizal

Josie on nuori nainen Filippiineiltä. Hänen taistelutyylinsä on eskrimaan yhdistettyä potkunyrkkeilyä.
Shizuokan prefektuuri

| Shizuokan prefektuuri 静岡県 |
| --- | --- |
 Fujivuori Numazun kaupungista
 Lippu:  Symboli
 Shizuokan prefektuurin sijainti Japanissa
Valtio:  Japani
Alue:  Chūbu, Tōkai
Kuntia:  35
Hallinto:  
 – hallinnollinen keskus:  Shizuoka
 – kuvernööri:  Heita Kawakatsu
Pinta-ala:  7 777,36 km² (13.)
Väkiluku (1.10.2012):  3 735 000 (10.)
 – väestötiheys:  480 as./km²
Symbolit:  
 – puu:  Osmanthus fragrans
 – kukka:  Alppiruusu
 – lintu:  Japaninparatiisimonarkki
Lyhenteet:  
 – ISO 3166:  JP-22
 
Prefektuurin internetsivut
Shizuokan prefektuuri (jap. 静岡県, Shizuoka-ken) on yksi Japanin 47:stä prefektuurista. Se sijaitsee Chūbun alueella Honshūn saaren keskiosassa ja sen pääkaupunki on Shizuoka. Siellä on 3 735 000 asukasta (vuonna 2012) ja sen pinta-ala on 7 777,36 neliökilometriä.
Maantiede

Shizuokan prefektuuri sijaitsee Tyynenmeren rannikolla ja sen rantaviiva on noin 500 kilometrin pituinen. Lännessä se ulottuu syvälle Japanin alpeille, kun taas idässä se käsittää kapean Fujivuoren rajaaman rannikkokaistaleen ja Izun niemimaan. Shizuokan naapuriprefektuurit ovat Aichin lännessä, Naganon ja Yamanashin prefektuurit pohjoisessa sekä Kanagawan prefektuuri idässä. Vuoden keskilämpötila on 17,2 °C.
Aluejako

Shizuokan prefektuuri jakautuu 23 kaupunkiin ja 12 muuhun kuntaan, joista kaikki ovat maaseutukaupunkeja. Kunnat kuuluvat viiteen piirikuntaan, joilla ei ole hallinnollista merkitystä. Shizuokan ja Hamamatsun kaupungit jakautuvat suuralueisiin.
Atami
Fuji
Fujieda
Fujinomiya
Fukuroi
Gotenba
Hamamatsu
Itō
Iwata
Izu
Izunokuni
Kakegawa
Kikugawa
Kosai
Makinohara
Mishima
Numazu
Omaezaki
Shimada
Shimoda
Shizuoka (pääkaupunki)
Susono
Yaizu
| Piirikunta | Kunta |
| --- | --- |
Haibara: Kawanehon · Yoshida
Kamo: Higashi-Izu · Kawazu · Matsuzaki · Minami-Izu · Nishi-Izu
Shūchi: Mori
Suntō: Nagaizumi · Oyama · Shimizu
Tagata: Kannami
Historia

Prefektuuri jakautui aikaisemmin Tōtomin, Surugan ja Izun provinsseihin. Japanin siirtyessä prefektuurijakoon heinäkuussa 1871, muodostettiin näistä alueista Nirayaman, Shizuokan ja Horien prefektuurit. Shizuokan prefektuuri sai nykyisen muotonsa kun nämä kolme prefektuuria saatiin liitettyä yhteen vuonna 1876.
Liikenne

Shizuoka on pitkään ollut Japanin liikenneyhteyksien kannalta strateginen alue. Prefektuurin läpi kulkevat sekä Tōkaidō Shinkansen että Tōmei-moottoritie.
Aiheesta muualla

Kuvia tai muita tiedostoja aiheesta Shizuokan prefektuuri Wikimedia Commonsissa
Shizuokan prefektuurin internetsivut (japaniksi)
Shizuokan turistiopas (japaniksi) (englanniksi)
| n k Shizuokan prefektuuri |
| --- | --- | --- |
| Kaupungit |  Atami  Fuji  Fujieda  Fujinomiya  Fukuroi  Gotenba  Hamamatsu  Itō  Iwata  Izu  Izunokuni  Kakegawa  Kikugawa  Kosai  Makinohara  Mishima  Numazu  Omaezaki  Shimada  Shimoda  Shizuoka (pääkaupunki)  Susono  Yaizu  |  |
| Kunnat piirikunnittain | Haibaran piirikunta (Kawanehon · Yoshida) · Kamon piirikunta (Higashi-Izu · Kawazu · Matsuzaki · Minami-Izu · Nishi-Izu) · Shūchin piirikunta (Mori) · Suntōn piirikunta (Nagaizumi · Oyama · Shimizu) ·  Tagatan piirikunta (Kannami) |  |
| n k Japanin prefektuurit ja alueet |
| --- | --- | --- |
| Hokkaidō |  Hokkaidō  |  |
| Tōhoku |  Aomori  Iwate  Miyagi  Akita  Yamagata  Fukushima  |  |
| Kantō |  Ibaraki  Tochigi  Gunma  Saitama  Chiba  Tokio  Kanagawa  |  |
| Chūbu |  Niigata  Toyama  Ishikawa  Fukui  Yamanashi  Nagano  Gifu  Shizuoka  Aichi  |  |
| Kansai |  Mie  Shiga  Kioto  Osaka  Hyōgo  Nara  Wakayama  |  |
| Chūgoku |  Tottori  Shimane  Okayama  Hiroshima  Yamaguchi  |  |
| Shikoku |  Tokushima  Kagawa  Ehime  Kōchi  |  |
| Kyūshū · Ryūkyū |  Fukuoka  Saga  Nagasaki  Kumamoto  Ōita  Miyazaki  Kagoshima  Okinawa  |  |
Shizuokan prefektuurin kartta
Fukuin prefektuuri

| Fukuin prefektuuri 福井県 |
| --- | --- |
 Tōjinbōn rannikkoa
 Lippu:  Symboli
 Fukuin prefektuurin sijainti Japanissa
Valtio:  Japani
Alue:  Chūbu, Hokuriku
Kuntia:  17
Hallinto:  
 – hallinnollinen keskus:  Fukui
 – kuvernööri:  Tatsuji Sugimoto
Pinta-ala:  4 190,52 km² (34.)
Väkiluku (1.10.2012):  799 000 (43.)
 – väestötiheys:  191 as./km²
Symbolit:  
 – puu:  Mänty
 – kukka:  Narsissi
 – lintu:  Ruostesiipirastas
 – kala:  Chionoecetes opilio
Lyhenteet:  
 – ISO 3166:  JP-18
 
Prefektuurin internetsivut
Fukuin prefektuuri (jap. 福井県, Fukui-ken) sijaitsee Chūbun alueella Honshūn saaren länsirannikolla Japanissa. Prefektuurin pääkaupunki on Fukui, ja se rajoittuu Ishikawan, Gifun, Shigan ja Kioton prefektuureihin. Sen asukasluku on 799 000 (vuonna 2012) ja pinta-ala 4 190,52 neliökilometriä
Maantiede

Prefektuuri on vuoristoinen, ja sen ilmastolle ovat tyypillisiä runsaat sateet, kosteus ja runsaslumiset talvet. Alueen tärkein nähtävyys on Eihei-Ji, zen-buddhalaisen sōtō-koulukunnan päätemppeli.
Aluejako

Fukuin prefektuuri jakautuu yhdeksään kaupunkiin ja kahdeksaan muuhun kuntaan, jotka ovat kaikki maaseutukaupunkeja. Kunnat kuuluvat seitsemään piirikuntaan, joilla ei ole hallinnollista merkitystä.
Awara
Echizen
Fukui (pääkaupunki)
Katsuyama
Obama
Ōno
Sabae
Sakai
Tsuruga
| Piirikunta | Kunta |
| --- | --- |
Imadate: Ikeda
Mikata: Mihama
Mikata-Kaminaka: Wakasa
Nanjō: Minami-Echizen
Nyū: Echizen
Ōi: Ōi · Takahama
Yoshida: Eiheiji
Historia

Ennen prefektuurin muodostamista vuonna 1871 alue koostui Wakasan ja Echizenin vanhoista provinsseista. Prefektuurin pääkaupunki Fukui on perustettu 1500-luvulla.
Aiheesta muualla

Kuvia tai muita tiedostoja aiheesta Fukuin prefektuuri Wikimedia Commonsissa
| n k Fukuin prefektuuri |
| --- | --- | --- |
| Kaupungit |  Awara  Echizen  Fukui (pääkaupunki)  Katsuyama  Obama  Ōno  Sabae  Sakai  Tsuruga  |  |
| Kunnat piirikunnittain | Imadaten piirikunta (Ikeda) · Mikatan piirikunta (Mihama) · Mikata-Kaminakan piirikunta (Wakasa) · Nanjōn piirikunta (Minami-Echizen) · Nyūn piirikunta (Echizen) · Ōin piirikunta (Ōi · Takahama) · Yoshidan piirikunta (Eiheiji) |  |
| n k Japanin prefektuurit ja alueet |
| --- | --- | --- |
| Hokkaidō |  Hokkaidō  |  |
| Tōhoku |  Aomori  Iwate  Miyagi  Akita  Yamagata  Fukushima  |  |
| Kantō |  Ibaraki  Tochigi  Gunma  Saitama  Chiba  Tokio  Kanagawa  |  |
| Chūbu |  Niigata  Toyama  Ishikawa  Fukui  Yamanashi  Nagano  Gifu  Shizuoka  Aichi  |  |
| Kansai |  Mie  Shiga  Kioto  Osaka  Hyōgo  Nara  Wakayama  |  |
| Chūgoku |  Tottori  Shimane  Okayama  Hiroshima  Yamaguchi  |  |
| Shikoku |  Tokushima  Kagawa  Ehime  Kōchi  |  |
| Kyūshū · Ryūkyū |  Fukuoka  Saga  Nagasaki  Kumamoto  Ōita  Miyazaki  Kagoshima  Okinawa  |  |
Kanagawan prefektuuri

| Kanagawan prefektuuri 神奈川県 |
| --- | --- |
 Näkymä Jokohamaan
 Lippu:  Symboli
 Kanagawan prefektuurin sijainti Japanissa
Valtio:  Japani
Alue:  Kantō
Kuntia:  33
Hallinto:  
 – hallinnollinen keskus:  Jokohama
 – kuvernööri:  Yūji Kuroiwa
Pinta-ala:  2 416,10 km² (42.)
Väkiluku (1.10.2012):  9 067 000 (2.)
 – väestötiheys:  3 753 as./km²
Symbolit:  
 – puu:  Neidonhiuspuu
 – kukka:  Kultanauhalilja
 – lintu:  Kalalokki
Lyhenteet:  
 – ISO 3166:  JP-14
 
Prefektuurin internetsivut
Kanagawan prefektuuri (jap. 神奈川県, Kanagawa-ken) on yksi Japanin 47 prefektuurista. Se sijaitsee Japanissa Kantōn alueella Honshūn saarella. Prefektuurin pääkaupunki on Jokohama.
Maantiede

Kanagawan prefektuuri sijaitsee Japanin keskiosassa Tyynen valtameren rannalla. Sitä reunustavat pohjoisessa Tokio, jonka erottaa Kanagawasta osittain rajaa pitkin kulkeva Tamajoki, luoteessa Yamanashi ja lounaassa Shizuoka. Kanagawan keskus on pääosin tasankoa, vuoristojen sijaitessa prefektuurin länsiosassa. Itärannikolla Miuran niemimaa kurottautuu Tyynelle valtamerelle. Ashijärvi on Japanin seitsemänneksi suurin. Kanagawan prefektuurin pinta-ala on 2 415,84 neliökilometriä, joka tekee siitä pinta-alaltaan Japanin kuudenneksi pienimmän prefektuurin.
Maantiede > Ilmasto

Prefektuurissa on lauhkea ilmasto ja korkea sademäärä. Vuoden keskilämpötila on 15.8 °C.
Aluejako

Kanagawan prefektuuri jakautuu 19 kaupunkiin ja 14 muuhun kuntaan, joista 13 on maaseutukaupunkeja ja yksi on kyläkunta. Kunnat kuuluvat kuuteen piirikuntaan, joilla ei ole hallinnollista merkitystä. Jokohaman, Kawasakin ja Sagamiharan kaupungit jakautuvat suuralueisiin.
Atsugi
Ayase
Chigasaki
Ebina
Fujisawa
Hadano
Hiratsuka
Isehara
Kamakura
Kawasaki
Minami-Ashigara
Miura
Odawara
Sagamihara
Yamato
Jokohama (pääkaupunki)
Yokosuka
Zama
Zushi
| Piirikunta | Kunta |
| --- | --- |
Aikō: Aikawa · Kiyokawa
Ashigarakami  : Kaisei · Matsuda · Nakai · Ōi · Yamakita
Ashigarashimo: Hakone · Manazuru · Yugawara
Kōza: Samukawa
Miura: Hayama
Naka: Ninomiya · Ōiso
Historia

Kanagawan prefektuurissa on tiedettävästi ollut ihmisasutusta 30 000 vuoden ajan ja esihistoriallisia paikkoja on noin 7 500. Japanin keskiajalla Kawakura oli osa Sagamin ja Musashin provinsseja. Kamakuraan ensimmäinen shōgun Minamoto no Yoritomo perusti vuonna 1192 ensimmäisen sotilashallinnon, ja kaupunki toimi Japanin pääkaupunkina vuodesta 1185 vuoteen 1333.
Edo-kaudella läntistä osaa Sagamin provinssista hallitsi Odawaran linnan daimio, kun taas itäinen puoli oli suoraan Tokugawa-sotilashallinnon alaisuudessa.
Vuonna 1853 Yhdysvaltain laivaston kommodori Matthew Perry saapui Edon lahdelle ja vaati Japanin ja lännen välisten kauppayhteyksien avaamista. Hänen mukanaan olleita neljää sotalaivaa, Mississippiä, Plymouthia, Saratogaa ja Susquehannaa, kutsutaan Japanissa nimellä kurofune, mustat laivat. Ulkomailta tulleen painostuksen seurauksena, Tokion lahden syvin satama, Jokohama, avattiin ulkomaankaupalle 1859 ja Japanin eristäytymisen kausi loppui.
Talous

Kanagawan talous nojaa hyvin pitkälti teollisuuden tuotantoon joka kattaa 26,6 % (1998) prefektuurin bruttokansantuotteesta. Suurimmat tuotantoalat, sähkö- ja elektroniikkatarvikkeet, kuljetuskalusto, sekä koneteollisuus kattavat yhteensä yli puolet koko prefektuurin tuotannosta. Toimittamansa tavaran kokonaisarvon perusteella Kanagawa on Japanin toiseksi tuotteliain prefektuuri, jääden toiseksi ainoastaan Aichin prefektuurille.
Turismi

Kamakuran kaupunki on tunnettu buddhalaistemppeleistään ja šintopyhäköistään. Esimerkkeinä alueen suurin šintopyhäkkö, Tsurugaoka Hachiman-gū ja Japanin vanhin zenluostari Kenchō-ji. Kōtoku-inissä sijaitsee Japanin toiseksi suurin pronssinen buddhan patsas.
Aiheesta muualla

Kuvia tai muita tiedostoja aiheesta Kanagawan prefektuuri Wikimedia Commonsissa
Kanagawan prefektuurin internetsivut (japaniksi)
Kanagawan turistiopas (japaniksi) (englanniksi)
| n k Kanagawan prefektuuri |
| --- | --- | --- |
| Kaupungit |  Atsugi  Ayase  Chigasaki  Ebina  Fujisawa  Hadano  Hiratsuka  Isehara  Jokohama (pääkaupunki)  Kamakura  Kawasaki  Minami-Ashigara  Miura  Odawara  Sagamihara  Yamato  Yokosuka  Zama  Zushi  |  |
| Kunnat piirikunnittain | Aikōn piirikunta (Aikawa · Kiyokawa) · Ashigarakamin piirikunta (Kaisei · Matsuda · Nakai · Ōi · Yamakita) · Ashigarashimon piirikunta (Hakone · Manazuru · Yugawara) · Kōzan piirikunta (Samukawa) · Miuran piirikunta (Hayama) · Nakan piirikunta (Ninomiya · Ōiso) |  |
| n k Japanin prefektuurit ja alueet |
| --- | --- | --- |
| Hokkaidō |  Hokkaidō  |  |
| Tōhoku |  Aomori  Iwate  Miyagi  Akita  Yamagata  Fukushima  |  |
| Kantō |  Ibaraki  Tochigi  Gunma  Saitama  Chiba  Tokio  Kanagawa  |  |
| Chūbu |  Niigata  Toyama  Ishikawa  Fukui  Yamanashi  Nagano  Gifu  Shizuoka  Aichi  |  |
| Kansai |  Mie  Shiga  Kioto  Osaka  Hyōgo  Nara  Wakayama  |  |
| Chūgoku |  Tottori  Shimane  Okayama  Hiroshima  Yamaguchi  |  |
| Shikoku |  Tokushima  Kagawa  Ehime  Kōchi  |  |
| Kyūshū · Ryūkyū |  Fukuoka  Saga  Nagasaki  Kumamoto  Ōita  Miyazaki  Kagoshima  Okinawa  |  |
Kanagawan prefektuurin kartta.
Kenchō-jin temppeli Kamakuran kaupungissa.
Arrows

| Arrows |
| --- | --- |

Koko nimi:  Arrows Grand Prix International
Päämaja:  Milton Keynes, Iso-Britannia, myöhemmin Leafield
Perustajat:  Franco Ambrosio, Alan Rees, Jackie Oliver, Dave Wass, Tony Southgate
Henkilökunta:  Tom Walkinshaw
Tunnetuimmat kuljettajat:   Riccardo Patrese  Derek Warwick  Eddie Cheever  Thierry Boutsen  Damon Hill  Heinz-Harald Frentzen   Alan Jones  Gerhard Berger  Michele Alboreto
Moottorit:  Ford Cosworth, BMW, Megatron, Yamaha, Arrows, Supertec, Asiatech
Saavutukset Formula 1:n MM-sarjassa
Ensimmäinen kilpailu:  Brasilian GP 1978
Kilpailuja:  298
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  1
Nopeimpia kierroksia:  0
MM-pisteitä:  142
Viimeinen kilpailu:  Saksan GP 2002
Arrows Grand Prix, tai lyhyemmin pelkästään Arrows, oli Formula 1 -talli, joka osallistui sarjaan 1978–2002. Talli tunnettiin vuosina 1991–1996 nimellä Footwork. Tallin perustivat Franco Ambrosio, Alan Rees, Jackie Oliver, Dave Wass ja Tony Southgate, joiden nimikirjaimista tallin nimi muodostettiin.